सो बाँडफाँटमा किन सधैँ विवाद
चलचित्र ‘दिमाग खराब’ हेर्न दर्शकको अत्यधिक भिड लागिरहेको समयमा निर्देशक–निर्माताले चलचित्रको प्रदर्शन रोक्ने घोषणा गरे । हलहरूले राम्रो सो नदिएको भन्दै निर्माताले यस्तो घोषणा गरेपछि राम्रो चर्चा कमाएको चलचित्र हेर्न पालो कुरिरहेका दर्शकलाई केही विष्मातमा पनि पा¥यो । केही दर्शकले यस्तो घुर्काइ चलचित्र चलाउने फन्डा मात्र भएको पनि सम्झे ।
काठमाडौँ, मङ्सिर ३ गते । चलचित्र ‘दिमाग खराब’ हेर्न दर्शकको अत्यधिक भिड लागिरहेको समयमा निर्देशक–निर्माताले चलचित्रको प्रदर्शन रोक्ने घोषणा गरे । हलहरूले राम्रो सो नदिएको भन्दै निर्माताले यस्तो घोषणा गरेपछि राम्रो चर्चा कमाएको चलचित्र हेर्न पालो कुरिरहेका दर्शकलाई केही विष्मातमा पनि पा¥यो । केही दर्शकले यस्तो घुर्काइ चलचित्र चलाउने फन्डा मात्र भएको पनि सम्झे ।यद्यपि यो विवाद लम्बिएन । तत्कालका लागि समाधान भयो । चलचित्र निर्देशक निश्चल बस्नेतले भारतीय चलचित्र ‘टाइगर थ्री’ बराबरै सो नदिने भएपछि चलचित्र प्रदर्शनमा रोक लगाउने घोषणा गर्नु परेको बताउनुभयो । निर्देशक बस्नेतले भन्नुभयो, “हलहरूमा दर्शक भिड थेगिनसक्नु हुँदा पनि कम सोमा चित्त बुझाउनुपर्ने ? उहाँले लगानी सुरक्षित गर्ने वातावरण नपाउँदासम्म चलचित्र चलाउन नसक्ने स्थिति पैदा हुन लागेपछि त्यस्तो निर्णय गर्नु परेको बताउनुभयो ।उहाँ नेपाली चलचित्रलाई हलले प्राथमिकता नदिएको आरोप पनि लगाउनुभयो ।गत बिहीबार चलचित्र निर्माता र प्रदर्शक संस्था नेपाल चलचित्र सङ्घबिच यही ५ गते मङ्गलबारसम्मका लागि प्रदर्शनलाई निरन्तरता दिने निर्णय भएको छ । दर्शकहरूका लागि यो खुसीको कुरा पनि हो तर त्यसपछि फेरि त्यस्तै लफडा हुँदैन भने भन्न सकिँदैन । नेपाल चलचित्र सङ्घका अध्यक्ष नरेन्द्र महर्जन मङ्गलबार सबै कुरा टुङ्गिने बताउनुहुन्छ । उहाँ भन्नुहुन्छ, “हलमा जुन चलचित्र चल्छ त्यही अनुसार सो दिने हो । यसलाई थोरै त्यसलाई धेरै भन्ने कतै हुँदैन ।”शुक्रबारदेखि प्रदर्शनमा आएको चलचित्र ‘दिमाग खराब’ ले सोचे अनुरूपको हाइप लिन नसकेको महर्जनको टिप्पणी छ । चलचित्रले शुक्रबार र शनिबार राम्रो दर्शक बटुले पनि आइतबार र सोमबार खासै राम्रो दर्शक पाउन नसकेकाले टाइगर थ्रीको सो बढाउन खोजेको स्पष्ट पार्नुभयो । पुनः मङ्गलबारदेखि दिमाग खराबले दर्शक तान्न थालेपछि सोको पुनः तालिका मिलाएको महर्जनको भनाइ छ ।नेपाल चलचित्र बजारमा यस्ता विवाद समय समयमा हुँदै आएको छ । गत वर्षको भदौमा चलचित्र ‘राधा’ ले पनि सो विवाद चलचित्र प्रदर्शन भएको केही दिनमै हलबाट उतारेको थियो । महर्जन भन्नुहुन्छ, “त्यसो त हिन्दीको तुलनामा नेपाली चलचित्र चलिरहे र त्यसलाई बढी सो दिन पाउँदा सेयर बाँडफाँटमा पनि फाइदा हुन्छ ।” उहाँका अनुसार नेपाली चलचित्रमा हल सञ्चालकको ७.५ प्रतिशत सेयर हुन्छ भने भारतीय चलचित्रमा त्योभन्दा न्यून हुन्छ ।सेयर बाँडफाँटको कुरा धेरै अघिदेखिको हो तर कसैलाई हल सञ्चालन गर्दैमा फुर्सद छैन त केसैलाई चलचित्र बनाउँदा र त्यसको प्रचार गर्दैमा फुर्सद छैन । त्यसैले पनि यसको टुङ्गो लगाउन नसकेको हो । मङ्गलबार यो कुराको पनि टुङ्गो लाग्ने महर्जन बताउनुहुन्छ ।चलचित्रका निर्माता रौनक विक्रम कँडेल मङ्गलबार कुराको टुङ्गो लागेन भने चलचित्र रोकिने चेतावनी दिनुहुन्छ । उहाँ भन्नुहुन्छ, “बलिउड चलचित्र ‘टाइगर थ्री’ प्रदर्शन भएपछि दिमाग खराबको सो काटिन थाल्यो । यसरी काटिँदा झन्डै ७० प्रतिशत सो प्रताडित बन्न पुगेपछि हामी विरोधमा उत्रन बाध्य भयौँ ।” सेयर बाँडफाँटको कुरामा नेपाल चलचित्र सङ्घ सकारात्मक रहेको उहाँको भनाइ छ । तर मङ्गलबार सेयर बाँडफाँटको कुरा समान भएन भने हामी चलचित्र प्रदर्शन गर्दैनौँ ।”  